CELEX: 62013CN0539
Language: et
Date: 2013-10-14 00:00:00
Title: Kohtuasi C-539/13: Eelotsusetaotlus, mille on esitanud Court of Appeal (Ühendkuningriik) 14. oktoobril 2013 — Merck Canada Inc., Merck Sharp & Dohme Ltd versus Sigma Pharmaceuticals PLC

11.1.2014   
            
            
               ET
            
            
               Euroopa Liidu Teataja
            
            
               C 9/19
            
         Eelotsusetaotlus, mille on esitanud Court of Appeal (Ühendkuningriik) 14. oktoobril 2013 — Merck Canada Inc., Merck Sharp & Dohme Ltd versus Sigma Pharmaceuticals PLC
   (Kohtuasi C-539/13)
   2014/C 9/29
   Kohtumenetluse keel: inglise
   
      Eelotsusetaotluse esitanud kohus
   
   Court of Appeal
   
      Põhikohtuasja pooled
   
   
      Apellatsioonkaebuse esitajad: Merck Canada Inc., Merck Sharp & Dohme Ltd
   
      Vastustaja apellatsioonimenetluses: Sigma Pharmaceuticals PLC
   
      Eelotsuse küsimused
   
   
               1.
            
            
               Kas patendi või täiendava kaitse tunnistuse omanik või tema õigusjärglane võib talle erimehhanismi esimesest lõigust tulenevatele õigustele tugineda ainult juhul, kui ta on kavatsust seda teha eelnevalt väljendanud?
            
         
               2.
            
            
               Kui vastus esimesele küsimusele on jaatav, siis:
               
                           a)
                        
                        
                           Kuidas peab see kavatsus olema väljendatud?
                        
                     
                           b)
                        
                        
                           Kas omanik või tema õigusjärglane ei saa tugineda oma õigustele seoses ravimi mis tahes importimise või turustamisega liikmesriigis, kui see toimus enne seda, kui ta väljendas kavatsust nendele õigustele tugineda?
                        
                     
         
               3.
            
            
               Kes peab patendi või täiendava kaitse tunnistuse omanikule või tema õigusjärglasele erimehhanismi teise lõigu alusel ravimi importimisest või turustamisest ette teatama? Eelkõige:
               
                           a)
                        
                        
                           Kas etteteataja peab olema isik, kes kavatseb ravimit importida või turustada?
                           või
                        
                     
                           b)
                        
                        
                           Juhul, kui siseriiklik järelevalvesüsteem seda lubab ja loataotluse esitab keegi teine kui kavandatud importija, siis kas etteteatamine saab olla kehtiv, kui selle on teinud loataotleja, kes ise ei kavatse ravimit importida või turustada, kuid kavandatud importimine ja turustamine toimub loataotlejale väljastatud loa alusel?; ning
                           
                                       i)
                                    
                                    
                                       Kas on oluline, et kui etteteatamisel nimetatakse isik, kes hakkab ravimit importima või turustama?
                                    
                                 
                                       ii)
                                    
                                    
                                       Kas on oluline, et kui etteteataja ning loataotleja on üks ja sama, ühe majandusüksuse moodustavate äriühingute kontserni kuuluv juriidiline isik ning importimise ja turustamisega tegeleb teine, samasse kontserni kuuluv juriidiline isik esimese antud litsentsi alusel, kuid etteteatamisel ei ole nimetatud juriidilist isikut, kes hakkab ravimit importima või turustama?
                                    
                                 
                     
         
               4.
            
            
               Kellele tuleb erimehhanismi teise lõigu alusel importimisest või turustamisest ette teatada? Eelkõige:
               
                           a)
                        
                        
                           Kas patendi või täiendava kaitse tunnistuse omaniku õigusjärglane hõlmab ainult isikuid, kellel on siseriikliku õiguse kohaselt õigus pöörduda asjaomase patendi või täiendava kaitse tunnistuse kaitseks kohtusse?
                           või
                        
                     
                           b)
                        
                        
                           Kui äriühingute kontsern moodustab mitmest juriidilisest isikust koosneva majandusüksuse, siis kas piisab sellest, kui importimisest või turustamisest teatatakse ette sellele juriidilisele isikule, kes moodustab kontserni tegevtütarettevõtja ja on impordiliikmesriigi müügiloa hoidja, mitte sellele juriidilisele isikule samas kontsernis, kellel on siseriikliku õiguse kohaselt õigus pöörduda asjaomase patendi või täiendava kaitse tunnistuse kaitseks kohtusse, kas sellel põhjusel, et seda juriidilist isikut võib pidada patendi või täiendava kaitse tunnistuse omaniku õigusjärglaseks, või et eeldatavasti jõuab sedalaadi teade asjade tavapärase kulu korral isikuteni, kes teevad patendi või täiendava kaitse tunnistuse omaniku nimel otsuseid?
                        
                     
                           c)
                        
                        
                           Kui vastus neljanda küsimuse punktile b on jaatav, siis kas muidu nõuetekohane etteteatamine ei vasta nõuetele juhul, kui see on adresseeritud äriühingu «õigusosakonna juhatajale», kui see äriühing ei ole kontsernis see üksus, kellel on siseriikliku õiguse kohaselt õigus pöörduda asjaomase patendi või täiendava kaitse tunnistuse kaitseks kohtusse, vaid kontserni tegevtütarettevõtja ja impordiliikmesriigi müügiloa hoidja, ning kui sellele õigusosakonnale laekub paralleelimportijatelt korrapäraselt teateid erimehhanismi ja muudel teemadel?